**VEDTÆGTER FOR NYREFORENINGEN ØSTJYLLAND.**

**Navn.**

**§1**.

Kredsens navn er Nyreforeningen Østjylland.

**§2.**

Kredsens hjemsted er hos den til enhver tid valgte formands adresse.

Nyreforeningen Østjylland er en lokalafdeling under Nyreforeningen (herefter kaldet Landsforeningen).

**Formål.**

**§3.**

Til opfyldelse af formålet kan Nyreforeningen Østjylland:

1. Informere om vilkår og behandlingsmuligheder for nyre- og urinvejssyge, pårørende og donorer samt informere om organdonation.
2. Skabe såvel praktisk som økonomisk baggrund for at den enkelte dialysepatient og dennes familie kan leve et så normalt liv som muligt.
3. Støtte og indtræde i organisatorisk forbindelse med foreninger som virker til opfyldelse af Nyreforeningen Østjyllands formål.

**Medlemskab.**

**§4.**

Nyreforeningen Østjylland er en del af Landsforeningen. Medlemskab af Nyreforeningen Østjylland er samtidigt et medlemskab af Landsforeningen.

1. Medlemmer af Landsforeningen optages i Nyreforeningen Østjylland, hvis de ønsker det, eller i den kreds de ønsker.
2. Landsforeningens vedtægter gælder for Nyreforeningen Østjyllands aktiviteter.

**Generalforsamlingen.**

**§ 5.**

Generalforsamlingen er Nyreforeningen Østjyllands øverste myndighed og den ordinære generalforsamling skal være afholdt hvert år senest den 15. februar.

1. Bestyrelsen er ansvarlig for at indkaldelsen til generalforsamlingen sker rettidigt.
2. Bestyrelsen fastsætter tid, sted og dagsorden.
3. Indkaldelse til generalforsamling skal ske skriftligt med mindst 14 dages varsel. Indkaldelsen skal ske skriftligt eller ved at annoncere i kredsens postomdelte blad ”RenNyt”.

Medlemmer med fælles adresse kan modtage èn indkaldelse.

1. Forslag, der ønskes behandlet på generalforsamlingen, skal være formanden i hænde senest 14 dage før generalforsamlingen.
2. Dagsorden skal som minimum indeholde følgende punkter:
3. Valg af dirigent og to stemmetællere.
4. Valg af referent.
5. Fremlæggelse af beretning til godkendelse.
6. Fremlæggelse af revideret regnskab til godkendelse.
7. Indkomne forslag.
8. På lige år: Valg af formand for en 2 årig periode. (Formanden skal være tilknyttet nefrologisk eller urologisk afdeling som patient eller pårørende).
9. På lige år: Valg af 3 bestyrelsesmedlemmer for en 2 årig periode.
10. På ulige år: Valg af kasserer for en 2 årig periode.
11. På ulige år: Valg af 3 bestyrelsesmedlemmer for en 2 årig periode.
12. Hvert år: Valg af interne revisorer.
13. Bestyrelsens forslag til budget.
14. Eventuelt.
15. Afstemning foregår ved håndsoprækning. Såfremt et medlem ønsker skriftlig afstemning**,** skal det imødekommes. Der kan ikke stemmes ved fuldmagt. Tale- og stemmeret har alle medlemmer af Nyreforeningen Østjylland. Alle har 1 stemme.
16. Beslutninger afgøres ved simpelt flertal. Ved stemmelighed er formandens stemme afgørende.

**Ekstraordinær generalforsamling.**

**§ 6.**

Ekstraordinær generalforsamling afholdes, såfremt et flertal i bestyrelsen ønsker det, såfremt der foreligger skriftlig begæring fra 1/3 af kredsens medlemmer, eller såfremt Landsforeningens forretningsudvalg beslutter det.

1) Indkaldelse til ekstraordinær generalforsamling skal ske senest 14 dage efter begæring herom.

Der gælder i øvrigt samme regler som for den generalforsamling.

**Bestyrelse og tegning.**

**§ 7.**

Nyreforeningen Østjyllands bestyrelse består af 1 formand, 1 kasserer og 6 bestyrelsesmedlemmer. Bestyrelsen konstituerer sig af sin midte med næstformand, sekretær samt 2 medlemmer til Landsforeningen hovedbestyrelse.

1. Nyreforeningen Østjylland tegnes af formand og kasserer i forening.
2. Nyreforeningen Østjylland kan ikke forpligte Landsforeningen.

Nyreforeningen Østjyllands dispositioner vedrørende fast ejendom og arv skal godkendes af Landsforeningens Landsforeningen.

1. Bestyrelsen fastsætter selv sin forretningsorden.

**Regnskab.**

**§ 8**.

Regnskabet fremlægges på generalforsamlingen til godkendelse og skal derefter indsendes til Landsforeningen.

1. Regnskabsåret følger kalenderåret. Bilagene skal være attesteret af formanden eller dennes stedfortræder. Det reviderede og godkendte regnskab, omfattende kasse og bogføringsjournal med bilag, skal være Landsforeningen i hænde senest den 20. februar.
2. Landsforeningens revisor forestår revision af regnskabet.
3. Nyreforeningen Østjylland kan modtage bidrag af enhver art herunder offentlige tilskud.

**Vedtægtsændringer.**

**§ 9.**

Vedtægtsændringer kan kun ske på en ordinær generalforsamling, hvor 2/3 af de afgivne stemmer skal være for ændringerne.

1. Landsforeningens forretningsudvalg skal godkende vedtægterne.
2. Såfremt kredsen ikke afholder generalforsamling i overensstemmelse med vedtægterne overgår kredsens aktiver til deponi i Landsforeningen. Aktiverne kan kun disponeres efter beslutning i Hovedbestyrelsen. Efter afholdt generalforsamling tilbageføres aktiverne til kredsen.

*Således vedtaget på Nyreforeningen Østjyllands ordinære generalforsamling på Thors mølle Restaurant den 24. februar 2019*

Underskrevet af dirigent

Jørgen Rasmussen